Baruch Goldstein

Baruch Kappel Goldstein (opprinnelig  Benjamin Carl Goldstein; født 9. eller 12. desember 1956 i Brooklyn i New York City i USA, død 25. februar 1994 i Hebron i Vestbredden) var en israelsk nasjonalistisk ekstremist, jødisk terrorist og massemorder som drepte 29 og såret 125 palestinere i Abrahammoskeen i Hebron i 1994.
Liv og virke
Goldstein var opprinnelig fra Brooklyn i New York i USA. Han studerte medisin ved Albert Einstein College of Medicine og var medlem av Jewish Defense League.
Goldstein emigrerte fra USA til Israel, og levde på den israelsk okkuperte Vestbredden og ble militærlege. Han steg i gradene og ble til sist major.  Da han tjenestegjorde som lege i den israelske hæren skal han angivelig ha blitt lagt merke til for uttalelser om å nekte å behandle ikke-jøder, også dem som tjenestegjorde i den israelske hæren.

Han slo seg ned i den israelske bosetningen Kiryat Arba ved Hebron, der han etter sin aktive militærtjeneste arbeidet som akuttlege. I den egenskap var han involvert i legehjelp til ofre for arabisk-israelske voldshendelser.BBC News  "Goldstein had lived in Israel for 11 years and was a doctor in the Jewish settlement of Kiryat Arba, just outside Hebron." "As the settlement's main emergency doctor, he was involved in treating victims of Arab-Israeli violence." Han endret sitt navn fra Benjamin til Baruch, giftet seg Miriam som var en immigrant fra Sovjetunionen, og fikk fire barn.

Goldstein var en svoren tilhenger av den høyreekstreme israelske politikeren Meir Kahane som tok til orde for å fjerne alle palestinere både fra Israel og de okkuperte områdene. Organisasjonen Jewish Defense League, som han tilhørte, var stiftet av Kahane.

Goldstein var også aktiv i Kach-partiet, og stod som tredjemann på dets liste til Knesset-valgene i 1984. Som reaksjon på Goldsteins terror i 1994 ble da dette parti forbudt i Israel.Brother against brother: Violence and Extremism in Israeli politics from Altalena to the Rabin assassination by Ehud Sprinzak
Massakren
Den 25. februar 1994 myrdet han 29 bedende muslimer og såret 150 andre i Hebron. Den offisertsuniformerte Goldstein ankom Abrahamsmoskéen, der omkring 800 muslimer bad. Da de bedende bøyde seg ned i retning Mekka, kastet han en granat og åpnet ild med et automatvåpen og drepte 29 mennesker og skadet 125. Flere av ofrene var barn. Massakren stoppet da Goldstein hadde brukt opp ammunisjonen, og han ble overmannet og lynsjet av de overlevende. Massakren ble en utløsende faktor for et opprør på de okkuperte områdene, og ytterligere 26 palestinere og 9 israelere ble drept.[http://www.haaretz.com/hasen/spages/1152775.html Settlers remember gunman Goldstein; Hebron riots continue]. Issacharoff, Avi. Haaretz. 1. mars 2010.

Goldsteins grav
Israelske militærmyndigheter nektet å tillate at Goldstein ble begravet på den jødiske gravlund i Hebron. Han ble i stedet gravlagt vis-à-vis Meir Kahane Memorial Park i Kiryat Arba.

Gravstedet ble et slags valfartssted for jødiske ekstremister, og på en innskrift nær graven heter det: «Til den hellige Baruch Goldstein, som gav sitt liv for det jødiske folk, Toraen og den israelske nasjon». Ifølge Baruch Marzel hadde frem til år 2000 omlag 10.000 mennesker flokket til graven. I 1996 gikk medlemmer av Arbeiderpartiet inn for at det helligdomsaktige bønnestedet nær graven måtte flyttes, og israelske sikkerhetsmyndigheter uttrykte bekymring for at graven ville oppildne ekstremister."Goldstein's grave draws extremists" , Jewish Telegraphic Agency, 22. november1996. I 1999, etter vedtaket av en ny lov dom forbød monumenter for terrorister, og en tilknyttet kjennelse i Høyesterett, raserte den israelske hær med bulldozer bønneområdet og monumentet satt opp nær graven."Israel removes shrine to mosque murderer", CNN, 29. desember 1999.  

Et nytt gravmæle er senere blitt bygd, og tiltrekker seg forsatt besøk fra israelske pilgrimer.

 Se også 
 Hebronmassakren 1994

Referanser

Kategori:Personer fra USA involvert i terroraktivitet
Kategori:Sionister
Kategori:Massemordere
Kategori:Migranter til Israel
Kategori:Israelske leger
Kategori:Israelske offiserer
Kategori:Israelske politikere
Kategori:Personer som led en voldelig død
Kategori:Personer fra New York City